Ugljan

Ugljan ( Ugliano) je chorwatska kupa w Jadranskim morju, kotraž nadeńdźe so bjezposrědnje před dalmaciskim přibrjohom pola Zadara. Ma něhdźe 6000 wobydlerjow na přestrjeni wot 51 km². Hłowne sydlišćo na kupje je Preko z přistawom.

Susodne kupy su Pašman na juhowuchodźe, Iž na juhozapadźe a Sestrunj na sewjerozapadźe. Z Pašmanom je Ugljan přez móst zwjazany. Nimo toho wobsteji prawidłowny přewozny zwisk do Zadara (4 km).

Na kupje je sydom wsow: Ugljan, Lukoran, Sutomišćica, Poljana, Preko, Kali a Kukljica. Wšě sydlišća so při sewjerowuchodnym pobrjoze nadeńdu, mjeztym zo je juhozapadny pobrjóh chětro skalny.

 Wobrazy 

 Wotkazaj 

 Turistiska informacija kupy Ugljan

Kategorija:Kupa w Chorwatskej
Kategorija:Kupa w Srjedźnym morju
Kategorija:Dalmaciska
Kategorija:Kupa w Europje